Къалэунэхэ Мухьэмэд и къуэ Сэлэдин (1351 – 1354)
Хьэсэн трагъэкIри, Сэлэдин трагъэтIысхьащ пащтыхь тахътэм. СулътIан хъунымкIэ дэIэпыкъуар пщы ТIазти, абы къэралыр зэрыхуейм хуэдэу зэрихьащ. Абы щхьэкIэ пщы гупыр зэгуэпри, ТIазми пащтыхьми зауэ иращIылIащ. Пащтыхьыр пщыхэм ятекIуащ, зэщIэгъэстакIуэхэри лъэхъуэщым иридзащ. Ауэ и къуэдзэу Хьэлэб щIыналъэм щыIэ Урыс Бебгъи, Триполи, Хьэмэ щытет пщыхэри пащтыхь щIыналъэм къыгуэкIыну щыщIадзэм зауэ ярищIылIэри, Урысыр тырку щIыналъэм ихужащ, и зауэлIхэр гъэр къищIащ. Адрей пщыхэр лъэ-хъуэщым иридзащ. Апхуэдэу Каир къэкIуэжащ, и бийхэм ятекIуауэ, гъэр куэд къищIауэ.
Пащтыхь Сэлэдин илъэсищрэ мазищрэ ныкъуэкIэ тетауэ, фIэгуэныхь хъууэ лъэхъуэщым къришыжа пщы Шехъо Iэл-Хьумэрий жыхуаIэм и гупыр зэщIигъэстщ, сулътIаныр яригъэубыдри, лъэхъуэщым ирадзащ, Хьэсэн етIуанэу пащтыхь тахътэм трагъэтIысхьэжащ.